Kinyírja a számítógépeket a Boeing rakétája
Mikrohullámokkal képes használhatatlanná tenni számítógépeket és más elektronikai eszközöket az a kísérleti rakéta, amelynek  tesztelése egy amerikai sivatagban sikerrel zárult.
Az amerikai légierõ és a Boeing cég kutatói október 16-án próbálták ki a high-tech harcászati eszközt egy kelet-amerikai sivatagos területen. Az angol nyelvû rövidítése nyomán CHAMP névre keresztelt rakéta már a hadviselés legújabb generációjának tagja. Ez ugyanis a hagyományos értelemben semmilyen romboló tevékenységet nem végez, sem épületekben, sem pedig az emberekben nem okoz sérüléseket. A rakéta ugyanis erõs mikrohullámokat bocsát ki, amelyek használhatatlanná tesznek minden elektronikai eszközt.

A rakéta tesztelése során összesen hét darab, számítógépekkel és más elektronikai berendezésekkel telepakolt épületet vettek célba. A mikrohullámú sugárzás hatására a néhány másodpercen belül nem csak a számítógépek sötétültek el, az épületek teljes elektronikai hálózata használhatatlanná vált.

 

A Boeing bemutatófelvétele a kísérletrõl

Még egyes, az egy órán át zajló tesztelés megörökítését végzõ videokamerák is elsötétültek ezek hatására, ezért a kísérletrõl publikált videoanyag jelentõs részén számítógépes szimulációval tudták csak illusztrálni a kísérletet.
számítógép amerikai légierõ Boeing USA hadviselés rakéta elektronika